Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 30/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13. - pročišćeni tekst i 137/15 ispr.) i članka 18. Statuta Grada Križevaca ("Službeni vjesnik Grada Križevaca", broj 4/09, 1/13. i 1/16), Gradsko vijeće Grada Križevaca na 4. sjednici održanoj 30. listopada 2017. donijelo je

**Z A K L J U Č A K**

o davanju suglasnosti gradonačelniku Grada Križevaca za

sklapanje Sporazuma o provedbi zajedničkog postupka javne nabave za opskrbu prirodnim plinom, za donošenje Odluke o imenovanju stručnog povjerenstva za javnu nabavu, odluke o odabiru ekonomski najpovoljnije ponude i sklapanje ugovora o javnoj nabavi

I.

Daje se suglasnost gradonačelniku Grada Križevaca za sklapanje Sporazuma o provedbi zajedničkog postupka javne nabave za opskrbu prirodnim plinom, za donošenje Odluke o imenovanju stručnog povjerenstva za javnu nabavu, odluke o odabiru ekonomski najpovoljnije ponude i sklapanje ugovora o javnoj nabavi.

Grad Križevci provodi zajednički postupak javne nabave za svoje potrebe i za potrebe javnih naručitelja: Osnovnu školu Ljudevita Modeca Križevci, Osnovnu školu "Vladimir Nazor" Križevci, Centar za odgoj, obrazovanje i rehabilitaciju Križevci Glazbenu školu "Alberta Štrige", Dječji vrtić Križevci, Javnu vatrogasnu zajednicu Grada Križevaca, Gradsku knjižnicu Franjo Marković Križevci, Pučko otvoreno učilište Križevci i Gradski muzej Križevci.

II.

Predmet nabave odnosi se na nabavu prirodnog plina za opskrbu poslovnih prostorija naručitelja u 2018. godini.

Nabava će se provesti postupkom javne nabave: otvoreni postupak javne nabave male vrijednosti s ciljem sklapanja ugovora o javnoj nabavi.

Ukupna procijenjena vrijednost postupka zajedničke nabave je 767.000,00 kn (bez PDV-a).

 Za pojedinačne naručitelje procijenjena vrijednost iznosi kako slijedi za:

- Grad Križevce – 110.000,00 kn (bez PDV-a)

- Osnovnu Školu Ljudevita Modeca Križevci - 200.000,00 kn (bez PDV-a)

- Osnovnu Školu Vladimir Nazor Križevci – 160.000,00 kn (bez PDV-a)

- Dječji vrtić Križevci – 96.000,00 kn (bez PDV-a)

- Centar za odgoj, obrazovanje i rehabilitaciju – 60.000,00 kn (bez PDV-a)

- Gradsku knjižnicu Franjo Marković – 40.000,00 kn (bez PDV-a)

- Javnu vatrogasnu postrojbu Grada Križevaca – 24.000,00 kn (bez PDV-a)

- Glazbenu školu "Alberta Štrige" – 50.000,00 kn (bez PDV-a)

- Pučko otvoreno učilište Križevci – 20.000,00 kn (bez PDV-a)

- Gradski muzej Križevci – 7.000,00 kn (bez PDV-a)

III.

 Ovaj Zaključak objavit će se u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 406-01/17-01/23

URBROJ: 2137/2-04/2-17-3

Križevci, 30. listopada 2017. PREDSJEDNIK Marko Katanović

 Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 30/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13. - pročišćeni tekst i 137/15 ispr.) i članka 18. Statuta Grada Križevaca ("Službeni vjesnik Grada Križevaca", broj 4/09, 1/13. i 1/16), Gradsko vijeće Grada Križevaca na 4. sjednici održanoj 30. listopada 2017. donijelo je

**Z A K L J U Č A K**

o davanju suglasnosti gradonačelniku Grada Križevaca za sklapanje Sporazuma o provedbi zajedničkog postupka javne nabave električne energije, za donošenje Odluke o imenovanju stručnog povjerenstva za javnu nabavu, odluke o odabiru ekonomski najpovoljnije ponude i sklapanje ugovora o javnoj nabavi

I.

Daje se suglasnost gradonačelniku Grada Križevaca za sklapanje Sporazuma o provedbi zajedničkog postupka javne nabave električne energije, za donošenje Odluke o imenovanju stručnog povjerenstva za javnu nabavu, za donošenje odluke o odabiru ekonomski najpovoljnije ponude i za sklapanje ugovora o javnoj nabavi.

II.

Predmet nabave se odnosi na nabavu električne energije za 2018. godinu.

Nabava će se provesti otvorenim postupkom javne nabave male vrijednosti s ciljem sklapanja ugovora o javnoj nabavi.

 Procijenjena vrijednost predmeta nabave kako slijedi:

Procijenjena vrijednost predmeta nabave za javnog naručitelja Grada Križevci iznosi:

 780.000,00 kn bez PDV-a.

Procijenjena vrijednost predmeta nabave za javnog naručitelja OŠ Ljudevita Modeca iznosi:

 215.000,00 kn bez PDV-a.

Procijenjena vrijednost predmeta nabave za javnog naručitelja OŠ "Vladimir Nazor" iznosi:

 68.000,00 kn bez PDV-a.

Procijenjena vrijednost predmeta nabave za javnog naručitelja Dječji vrtić Križevci iznosi:

 19.000,00 kn bez PDV-a.

Procijenjena vrijednost predmeta nabave za javnog naručitelja Glazbena škola Alberta Štrige iznosi:

 16.000,00 kn bez PDV-a.

Procijenjena vrijednost predmeta nabave za javnog naručitelja Centar za odgoj, obrazovanje i rehabilitaciju iznosi:

 33.000,00 kn bez PDV-a.

Procijenjena vrijednost predmeta nabave za javnog naručitelja JVP iznosi:

 11.000,00 kn bez PDV-a.

Procijenjena vrijednost predmeta nabave za javnog naručitelja Pučko otvoreno učlište iznosi:

 13.000,00 kn bez PDV-a.

Procijenjena vrijednost predmeta nabave za javnog naručitelja Gradska knjižnica "Franjo Marković" iznosi:

 35.000,00 kn bez PDV-a.

Procijenjena vrijednost predmeta nabave za javnog naručitelja Gradski muzej iznosi:

 7.000,00 kn bez PDV-a.

Ukupna procijenjena vrijednost nabave iznosi: **1.197.000,00** kn bez PDV-a.

III.

 Ovaj Zaključak objavit će se u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 406-01/17-01/24

URBROJ: 2137/2-04/2-17-3

Križevci, 30. listopada 2017.

 PREDSJEDNIK

 Marko Katanović